Je vhodné kombinovať Prestarium A 5 mg a Concor 5 mg
Tlak mám mierne zvýsený, hlavne spodný, ale tep bežne okolo 90 a viac. V e-receptoch mi vyhodilo červeným upozornenie na kombináciu týchto liekov. Ak je to vhodné, užívať ich spolu naraz, alebo s časovým odsunom. Ďakujem.
Dobrý deň,
ďakujeme za Vašu otázku.
Kombináciou liekov Prestarium A a Concor je prítomné riziko zvýšenia hypotenzného účinku oboch liekov. Tento efekt však môže byť žiadúci najmä v prípade, že liečba vysokého krvného tlaku je jedným liekom ťažko kontrolovateľná.
Súbežná liečba liekmi Concor a Prestarium A môže viesť taktiež k významnému zvýšeniu draslíka v sére.  Preto sa odporúča uvedené lieky užívať s opatrnosťou a pri častom monitorovaní sérového draslíka a EKG.
Uvedená kombinácia liekov je v praxi často používaná. Lekár pri predpise zvážil prínos liečby a možné riziká, ktoré z nej vyplývajú. Preto Vám odporúčam užívať lieky tak, ako Vám to určil lekár, ak sa majú obidva užívať ráno, nie je potrebný medzi liekmi časový odstup. Najmä na začiatku liečby je vhodné pravidelne monitorovať krvný tlak. Pri výskyte akýchkoľvek ťažkostí sa okamžite obráťte sa na lekára.
Prajem pekný zvyšok dňa.
S pozdravom
PharmDr. Veronika Kiabová